#  *Výbor*

 *Národnej rady Slovenskej republiky*

*pre hospodárstvo, výstavbu a dopravu*

 30. schôdza výboru

 Číslo: CRD - 1736/2011 - VHVD

**V ý p i s**

**zo zápisnice 30. schôdze Výboru Národnej rady Slovenskej republiky pre hospodárstvo, výstavbu a dopravu**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

k vládnemu návrhu **zákona o trvalom ukladaní oxidu uhličitého do geologického prostredia a o zmene a doplnení niektorých zákonov (tlač 316)**

**Výbor Národnej rady Slovenskej republiky**

**pre hospodárstvo, výstavbu a dopravu**

prerokoval vládny návrhu **zákona o trvalom ukladaní oxidu uhličitého do geologického prostredia a o zmene a doplnení niektorých zákonov (tlač 316)** na 30. schôdzi konanej 16. júna 2011.

 Výbor o návrhu rokoval za účasti štátneho tajomníka Ministerstva životného prostredia SR B. Cimermana.

 Spravodajcom výboru bol poslanec L. Solymos, člen výboru.

Výbor neprijal uznesenie, keďže navrhnuté uznesenie nezískalo potrebný súhlas požadovanej nadpolovičnej väčšiny prítomných členov výboru podľa § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a  čl. 84 ods. 2 Ústavy Slovenskej republiky v znení neskorších predpisov.

O návrhu uznesenia, ktoré predložil poslanec L. Solymos hlasovali poslanci nasledovne. Z celkového počtu 13 poslancov Výboru Národnej rady Slovenskej republiky pre hospodárstvo, výstavbu a dopravu bolo prítomných 10 poslancov. Za návrh predneseného uznesenia hlasoval 1 poslanec, 1 poslanec bol proti, 8 poslanci sa zdržali hlasovania, hlasovali všetci poslanci.

 Stanislav **J a n i š**

 predseda výboru

overovateľ výboru

Maroš **K o n d r ó t**

#  *Výbor*

 *Národnej rady Slovenskej republiky*

*pre hospodárstvo, výstavbu a dopravu*

 30. schôdza výboru

 Číslo: CRD - 1651/2011 - VHVD

**Návrh**

## U z n e s e n i e

**Výboru Národnej rady Slovenskej republiky**

**pre hospodárstvo, výstavbu a dopravu**

zo 16. júna 2011

k vládnemu návrhu **zákona o trvalom ukladaní oxidu uhličitého do geologického prostredia a o zmene a doplnení niektorých zákonov (tlač 316)**

**Výbor Národnej rady Slovenskej republiky**

**pre hospodárstvo, výstavbu a dopravu**

#### s ú h l a s í

s vládnym návrhom **zákona o trvalom ukladaní oxidu uhličitého do geologického prostredia a o zmene a doplnení niektorých zákonov (tlač 316)**;

#### o d p o r ú č a

# Národnej rade Slovenskej republiky

vládny návrh **zákona o trvalom ukladaní oxidu uhličitého do geologického prostredia a o zmene a doplnení niektorých zákonov (tlač 316)** schváliť;

#### u k l a d á

 predsedovi výboru predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre pôdohospodárstvo a životné prostredie.

 Stanislav **J a n i š**

 predseda výboru

overovateľ výboru

Maroš **K o n d r ó t**